Gesten: Tirsdag morgen klokken 6.49 skete der et alvorligt færdselsuheld nær Vejen.

En 36-årig rumænsk mand blev dræbt i ulykken, hvor yderligere en rumænsk mand kom alvorligt til skade. De pårørende er endnu ikke underrettet.

Uheldet skete mellem Gesten og Revsing, hvor Gestenvej ved Rugholmvej og Kirkevej i begge retninger var spærret i mere end tre timer.

Ifølge vagtchef Nikolaj Hølmkjær hos Syd- og Sønderjyllands Politi skyldtes ulykken, at en bil med fire rumænere i ikke overholdte sin vigepligt og kørte ud foran en anden bil, hvor en 61-årig dansk mand fra Kolding var alene i bilen.